Wagina

+ Dospołna legenda: 1  jejkowód 2  fimbrie 3  močica 4  klinowa kósć 5  paraurethralna žałza 6  močowa rołka 7  łoskotak (klitoris) 8  předdwórowy sprosćak 9  małej (nutřkownej) hańbowej fałdźe 10  wulkej (wonkownej) hańbowej fałdźe 11  jejkownik 12  colon sigmoideum 13  maćernica (rodźeńca) 14  fornix vaginae 15  šija maćernicy/maćernična wotwěra 16  rektum 17  wagina 18  anus 19  wulka předdwórowa žałza

Wagina je primarny splažny organ žónskich cycakow a tuž tež žony. Ma formu rozćahujomneje hadźicy a zwjazuje maćerničnu wotwěru z předdwórom waginy. Při splažnym wobchadźe wona penis a muski sperma přijimuje, nimo toho je wagina dźěl rodźeńcoweje wotwěry. Jeje dołhosć wučinja w normalnym stawje někak 8-12 cm pola dorosćenych žonow.

Wonkowny, widźomny kónc čłowječeje waginy słuša k wulwje, kotraž ma – zhromadnje z łoskotakom – zasadny wuznam za seksualne rozhorjenje žony, zwjetša bóle hač nutřkowny dźěl waginy.

We wobchadnej rěči wužiwa so zapřijeće wagina husto za cyłu wulwu, što pak prawje njeje. Słowo pochadźa z łaćonšćiny a woznamjenješe poprawom „nóžnje (mječa)“. Wot toho pochadźa tež němske zapřijeće „Scheide“.

 Wotkaz 

Kategorija:Seksualita